OpenLLM-France/wikimedia huggingface dataset:
# Abd al-Aziz ibn Nadr Muhammad

Abd al-Aziz ibn Nadr Muhammad (mort vers 1681) fou un kan de la dinastia timúrida uzbeka branca dels toghay (djanides o astrakhànides) que va governar a Bukharà del 1647 al 1680. El seu pare Nadr Muhammad governava Balkh i Badakhshan (des del 1611) i el seu germà gran Imam Quli fou kan a Bukharà del 1611 al 1641 i el 1628 va estar a punt de prendre Kabul als mogols.
Quan Nadr va expulsar a Imam Quli Khan de Bukharà (1641) es van produir rebel·lions internes i atacs dels uzbeks de Khivà i dels mogols. Abd al-Aziz fou enviat al nord per combatre els revoltats però en lloc d'això es va proclamar com a kan de Bukharà i va ocupar també Samarcanda. Altres germans es van rebel·lar i el pare Nadr, que era a Balkh, va demanar ajut als mogols i Shah Djahan va acceptar; el 1638 havia recuperat Kandahar als perses i ara esperava guanys a Transoxiana, més que no pas ajudar a Nadr, i hi va enviar un exèrcit dirigit pel príncep Murad, que va ocupar Badakhshan i va atacar Balkh (1646). Nadr va haver de fugir a la cort d'Abbas II de Pèrsia mentre els uzbeks s'unien sota Abd al-Aziz. A l'hivern Murad es va retirar de Balkh i quan a l'any següent hi va anar el príncep Aurangzeb, va trobar força resistència abans de poder entrar altre cop a la ciutat; Abd al-Aziz amb les seves forces va creuar l'Oxus i va impedir que el mogol continués avançant cap al nord. Nadr, amb suport safàvida va retornar a Balkh i Aurangzeb va creure convenient retirar-se i retornar Balkh i Badakhshan a Nadr (1648). Els perses van recuperar llavors Kandahar.
El 1649/1650 Nadr va abdicar en el seu fill Subhan Quli ibn Nadr i va morir poc mesos després quan anava en peregrinació a la Meca (1650). Mentre els mogols es van acostar als dos kans uzbeks (de Bukharà i de Balkh), els safàvides encoratjaven al kan de Khivà Abu l-Ghazi, que era el sogre de Subhan Quli ibn Nadr, per atacar Abd al-Aziz ibn Nadr Muhammad i va aconseguir la retirada del suport mogol a aquest. Abd al-Aziz, aïllat i atacat, va finalment abdicar en el seu germà Subhan Quli (1680) el qual va reunir els kanats de Bukharà i Balkh-Badakhshan.
Com el seu pare abans, Abd al-Aziz va decidir fer el pelegrinatge als llocs sants i pel camí fou ben rebut per Abbas II. Va morir als 74 anys i fou enterrat al costat d'Imam Quli Khan i de Nadr Muhammad a Medina.

## Referències

* M. H. Siddiqi, “Abd-Al-Aziz B. Nadr Mohammad,” Encyclopædia Iranica, I/1, p. 99; una versió actualitzada es troba disponible en línia a http://www.iranicaonline.org/articles/abd-al-aziz-b-nadr-mohammad
# Nicole Haislett

Nicole Lee Haislett (Saint Petersburg, Estats Units 1972) és una nedadora nord-americana, ja retirada, guanyadora de tres medalles olímpiques d'or.

## Biografia

Va néixer el 16 de desembre de 1972 a la ciutat de Saint Petersburg, població situada a l'estat de Florida.

## Carrera esportiva

Especialista en crol i la modalitat d'estils, va participar als 19 anys en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla d'or en les proves dels 200 metres lliures, relleus 4x100 metres lliures i relleus 4x100 metres estils (en aquesta última prova únicament nedà en la primera ronda de qualificació). En aquests mateixos Jocs finalitzà quarta en la prova dels 100 metres lliures i fou dissetena en els 200 metres estils.
Al llarg de la seva carrera guanyà cinc medalles al Campionat del Món de natació, entre elles tres medalles d'or; i onze medalles als Campionats de Natació Pan Pacific, entre elles set medalles d'or.

## Referències

* ↑ John Lohn, Historical Dictionary of Competitive Swimming, Scarecrow Press, Inc., Lanham, Maryland, p. 53 (2010). Retrieved March 6, 2015.
* 1 2 «Olympedia – Nicole Haislett». [Consulta: 5 agost 2023].
# Saurogobio immaculatus

Saurogobio immaculatus és una espècie de peix cipriniforme de la família dels ciprínids.

## Morfologia

Els mascles poden assolir els 14,9 cm de longitud total.

## Distribució geogràfica

Es troba a la Xina i al Vietnam.

## Referències

* ↑ Bleeker P. 1870. Mededeeling omtrent eenige nieuwe vischsoorten van China. Versl. Akad. Amsterdam (Ser. 2) v. 4. 251-253.
* ↑ BioLib (anglès)
* 1 2 FishBase (anglès)
* ↑ Jin, X., 1991. Gobioninae. p. 185-223. A J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou, Xina. 589 pp.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Djenneri

Djenneri és una regió de Mali situada a l'entorn de Djenné, ocupant també les terres al sud d'aquesta ciutat, més enllà del riu Bani. Limitava al nord amb el riu Níger; a l'est amb el Tombo (caopital Hamdallahi); al sud amb el Bobo-Oulé; i a l'oest amb Kaminiadoigou i Saro o Sarro. Les principals ciutats eren Djenné, Say, Séno-Say, Tuara i Sarédina. El riu Bani creua el país en diagonal, i està regat també per nombrosos braços que a vegades només tenen aigua al temps de pluges.
Va passar a França el 1893 i va ser integrada en el cercle de Djenné.

## Referències

* mapa
* Histoire de la conquête du Soudan français (1878-1899)" pel Tinent Gatelet
# Orquestra Filharmònica de Luxemburg

L'Orquestra Filharmònica de Luxemburg (OPL) (Grand orchestre symphonique de RTL fins al 1996) és l'orquestra nacional de Luxemburg, fundada el 1933. És la resident permanent a la Filharmònica de Luxemburg de la ciutat de Luxemburg des que va obrir el 2005. El seu director musical és des de 2006 el director d'orquestra Emmanuel Krivine.

## Història

La Grand orchestre symphonique de Radio Luxembourg va fer el seu primer concert al Casino de Luxemburg el 28 de novembre de 1933 sota l'ègida de Ràdio Luxemburg (RTL), pertanyent a Compagnie Luxembourgeoise de Radiodiffusion. Henri Pensis va ser el seu fundador i primer director musical de l'orquestra, però el 1939, a l'alba de la Segona Guerra Mundial es va exiliar als Estats Units per dirigir l'Orquestra Filharmònica de Nova Jersei i l'Orquestra Simfònica de Sioux, i va tornar a dirigir a Luxemburg el 1946, al final de la guerra.
El 1945 es va constituir una petita orquestra, tot seguit, el 1946 el treball de la simfònica amb el retorn Henri Pensis es va reprendre. L'orquestra va realitzar a l'auditori de Villa Louvigny el 1953 el seu primer enregistrament. A partir de 1964 l'orquestra simfònica pot actuar al Gran Teatre de Luxemburg, que acabava d'obrir i als annexos del conservatori, dispersos per la ciutat de Luxemburg, l'any 1984 un nou auditori amb acústica notable, es va obrir al conservatori.
A la fi de 1986, el títol de l'orquestra es va canviar a «Orquestra Simfònica de RTL».
L'any 1991 la companyia de radiodifusió de Luxemburg (CLT) es va privatitzar i el 1995, la nova administració va decidir no renovar el contracte que li vinculava amb l'Orquestra Simfònica de RTL. El 1996, l'Estat luxemburguès crea la Fundació Henri Pensis per sostenir l'orquestra simfònica.
El 1996, l'Orquestra Simfònica de RTL va ser tornada a nomenar com l'«Orquestra Filharmònica de Luxemburg (OPL)».
La inauguració de la nova gran sala de Filharmònica de Luxemburg, l'any 2005, fou especialment dedicada a l'Orquestra Filharmònica. Des de gener de 2012 l'Orquestra Filharmònica de Luxemburg (OPL) i la Filharmònica de Luxemburg formen una única entitat.

## Organització
### Directors

* 1933 - 1939 : Henri Pensis (fundador)
* 1939 - 1945 : (Segona Guerra Mundial)
* 1946 - 1958 : Henri Pensis
* 1958 - 1958 : Carl Melles
* 1958 - 1980 : Louis de Froment
* 1981 - 1996 : Leopold Hager
* 1997 - 2000 : David Shallon
* 2002 - 2006 : Bramwell Tovey
* 2006 - 2015 : Emmanuel Krivine

## Finançament

L'orquestra és un projecte finançat pel Ministeri de Cultura del Gran Ducat de Luxemburg i la ciutat de Luxemburg. A més a més, l'OPL també té socis i patrocinadors.

## Vegeu també

* Filharmònica de Luxemburg

## Referències

* 1 2 3 4 «Philharmonie : OPL» (en francès). philharmonie.lu. Arxivat de l'original el 2014-02-22. [Consulta: 5 juliol 2015].
* ↑ «Historique» (en francès). Conservatoire de la Ville de Luxemboug. [Consulta: 5 juliol 2015].

## Enllaços externs

* Orquestra Filharmònica de Luxemburg - Lloc web oficial
# Diaphyodectes prolatus

Diaphyodectes és un gènere de petits mamífers prehistòrics de la família dels pseudorrincociònids. Se n'han trobat restes fòssils a Europa. Anteriorment se'l classificava dins de la família dels leptíctids, però en un article publicat el 2013 se'l traslladà a la seva família actual.

## Referències

* ↑ Hooker, J. J «Origin and evolution of the Pseudorhyncocyonidae, a European Paleogene family of insectivorous placental mammals» (en anglès). Palaeontology, 56, 4, 2013, pàg. 807–835. DOI: 10.1111/pala.12018.
# Abd al-Baki ibn Abi Bakr Kurd al-Nihawandi

Abd-al-Baqi ibn Abi-Bakr Kurd an-Nihawandí o, més senzillament, Abd-al-Baqi (an-)Nihawandí (vers 1570-1637) fou un historiador indi musulmà d'origen kurd del temps de l'imperi Mogol. Va servir els safàvides com a funcionari de recaptació i més tard fou nomenat wazir, però va caure en desgràcia i va emigrar a l'Índia entrant al servei del Khan-i Khanan Abd al-Rahim Khan, general de l'emperador Akbar el Gran, que li va concedir diversos càrrecs administratius al Dècan i al Bihar i li va encarregar la seva biografia que fou publicada com a Ma'athir-i Rahimi, sent acabada el 1616. L'obra inclou una història de l'Índia des del temps dels gaznèvides.

## Bibliografia

* Enciclopèdia de l'Islam, VIII, 24.
# Diego Jaén Botella

Diego Jaén Botella (Elx, 1900 - Melilla, 7 d'octubre de 1936) va ser un professor, sacerdot i polític socialista valencià, víctima de la repressió en la zona franquista durant la Guerra Civil.
Format en el seminari d'Oriola, va ser ordenat sacerdot amb vint-i-dos anys però va deixar la carrera eclesiàstica cinc anys després. Resident a Melilla des que fos destinat a una parròquia de la localitat i conegut com a "pare Jaén", en la dècada de 1930 va ingressar en el Partit Socialista Obrer Espanyol (PSOE) amb el qual va ser escollit el 1936 com a compromissari per a l'elecció del president de la República. Amb el cop d'estat del 18 de juliol de 1936 va ser detingut pels revoltats a Melilla, tancat en una gàbia exposada al públic, torturat a l'Alcassaba de Zeluan, cremat a la plaça d'Espanya i executat després.

## Enllaços externs

* Entrada Arxivat 2011-08-09 a Wayback Machine., a la Cátedra Pedro Ibarra de la Universitat Miguel Hernández.
# Abie

Abie és una població dels Estats Units a l'estat de Nebraska. Segons el cens del 2000 tenia 108 habitants.

## Demografia

Segons el cens del 2000, Abie tenia 108 habitants, 40 habitatges, i 27 famílies. La densitat de població era de 379,1 habitants per km².
Per edats la població es repartia de la següent manera: un 33,3% tenia menys de 18 anys, un 7,4% entre 18 i 24, un 30,6% entre 25 i 44, un 13% de 45 a 60 i un 15,7% 65 anys o més.
L'edat mediana era de 34 anys. Per cada 100 dones de 18 o més anys hi havia 84,6 homes.
La renda mediana per habitatge era de 25.417 $ i la renda mediana per família de 23.750 $. Els homes tenien una renda mediana de 30.000 $ mentre que les dones 20.833 $. La renda per capita de la població era de 12.470 $. Aproximadament el 14,7% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Abie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Abie». American Fact Finder. Oficina del Cens dels Estats Units, 12-01-2010.
# Dickinson (Texas)

Dickinson és una població dels Estats Units a l'estat de Texas. Segons el cens del 2000 tenia 17.093 habitants.

## Demografia

Segons el cens del 2000, Dickinson tenia 17.093 habitants, 6.162 habitatges, i 4.522 famílies. La densitat de població era de 683,9 habitants/km².
Dels 6.162 habitatges en un 36,6% hi vivien nens de menys de 18 anys, en un 55,4% hi vivien parelles casades, en un 13% dones solteres, i en un 26,6% no eren unitats familiars. En el 21,6% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,22.
Per edats la població es repartia de la següent manera: un 28,5% tenia menys de 18 anys, un 9,6% entre 18 i 24, un 30,5% entre 25 i 44, un 21,8% de 45 a 60 i un 9,6% 65 anys o més.
L'edat mediana era de 34 anys. Per cada 100 dones de 18 o més anys hi havia 98,2 homes.
La renda mediana per habitatge era de 41.984$ i la renda mediana per família de 46.585$. Els homes tenien una renda mediana de 36.391$ mentre que les dones 26.943$. La renda per capita de la població era de 19.785$. Aproximadament el 9,5% de les famílies i el 13,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dickinson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Dickinson». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Accent (fal·làcia)

La fal·làcia d'accent (també anomenada accentus, per la seua denominació en llatí, i accent enganyós) és un tipus específic d'ambigüitat que es produeix quan es canvia el significat d'una frase marcant un accent prosòdic (èmfasi en un mot) inusual, o quan, en un passatge escrit, no s'aclareix en quin mot ha de recaure l'èmfasi.

## Història

Entre els tretze tipus de fal·làcies del seu llibre Refutacions sofístiques, Aristòtil en parla d'una que denomina προσῳδία (prosòdia), que més tard es va traduir al llatí com accentus. Tot i que es considera un passatge de difícil comprensió, se sol interpretar com una referència a l'ambigüitat que sorgeix quan un mot es pot confondre amb un altre canviant els fonemes suprasegmentals, que en grec antic corresponen als diacrítics (accents i aspiracions). Com que les paraules despullades dels seus diacrítics no existeixen realment en grec antic, aquesta noció d'accent resultà problemàtica per als comentaristes posteriors.
Siga com siga la seua interpretació, la fal·làcia roman més o menys limitada a qüestions d'accent lèxic en la tradició aristotèlica, fins que més tard començà a identificar també els canvis en l'accent oracional.

## Exemples

Jo no vaig fer la prova ahir. (La realitzà una altra persona).
Jo no vaig fer la prova ahir. (No la vaig realitzar).
Jo no vaig fer la prova ahir. (Vaig fer una altra cosa amb ella).
Jo no vaig fer la prova ahir. (Vaig realitzar-ne una de diferent).
Jo no vaig fer la prova ahir. (Vaig fer una altra cosa).
Jo no vaig fer la prova ahir. (La vaig realitzar un altre dia).

## Vegeu també

* Ambigüitat
* Accent prosòdic

## Referències

* ↑ Attacking Faulty Reasoning: A Practical Guide to Fallacy-Free Arguments (en anglés). Cengage Learning, 21 de febrer de 2008. ISBN 9780495095064.
* ↑ Historians Fallacies Toward A Logic Of Historical Thought, 1970.
* ↑ Commentators and Commentaries on Aristotle's Sophistici Elenchi: A Study of Post-Aristotelian Ancient and Medieval Writings on Fallacies (en anglés). Brill Archive, 1981. ISBN 9789004062979.
# Accensus

Accensus (en llatí plural accensi) paraula que segons Marc Terenci Varró venia del verb accenseo ('sumar', 'afegir') era un ofici públic de l'antiga Roma. Els accensi estaven encarregats de convocar les assemblees, i les corts de justícia i de mantenir l'ordre mentre se celebraven, i anunciaven amb els seus crits l'hora tertia, la sexta i la nona, quan se celebraven els comicis. Anaven davant del cònsol i podien substituir els lictors en cas de necessitat. També existia aquest ofici a les províncies, generalment exercit per lliberts dels governadors o dels magistrats.
També portava aquest nom un cos militar durant els inicis de la República romana. Eren una infanteria lleugera formada pels homes més pobres de la legió que no es podien permetre despeses en l'equipament. No portaven armadures ni escuts, i la seva posició habitual era a la tercera línia de batalla. Lluitaven en una formació independent, i donaven suport a les tropes ben armades. També eren cridats per substituir als legionaris morts de les primeres línies. Aquest cos es va eliminar gradualment als inicis de la Segona Guerra Púnica.
A l'època de l'Imperi hi havia els accensi velati, un grup de 100 homes que es feien càrrec de la supervisió de les vies públiques. El formaven principalment cavallers i alts funcionaris i estaven exempts d'alguns tributs.

## Referències

* ↑ Varró. De lingua latina, VI, 89
* ↑ Smith, William (ed.). «Accensi». A Dictionary of Greek and Roman Antiquities (1890). [Consulta: 15 juny 2022].
# Princeville

«Princeville» té aquests significats:
* Princeville (Carolina del Nord)
* Princeville (Hawaii)
* Princeville (Illinois)
# Districte de Morges

El districte de Morgues és un dels 10 districtes actuals del cantó suís de Vaud, tenia 67404 habitants (cens de 2005) i una superfície de 372,96 km². Està compost per 66 municipis i el cap del districte és Morgues.
Originalment tenia 34 municipis, però els de Bussigny-près-Lausanne, Chavannes-près-Renens, Ecublens, Saint-Sulpice i Villars-Sainte-Croix van passar al districte de l'Ouest lausannois en la reforma de 2008. Al seu torn, però, va incorporar els municipis de d'Allaman de l'antic districte de Rolle, d'Apples, Aubonne, Ballens, Berolle, Bière, Bougy-Villars, Féchy, Gimel, Mollens, Montherod, Pizy, Saint-Livres, Saint-Oyens et Saubraz de l'antic districte d'Aubonne i de Chavannes-le-Veyron, Chevilly, Cossonay, Cottens, Cuarnens, Dizy, Eclépens, Ferreyres, Gollion, Grancy, La Chaux (Cossonay), La Sarraz, L'Isle, Mauraz, Moiry, Mont-la-Ville, Montricher, Orny, Pampigny, Pompaples, Senarclens i Sévery de l'antic districte de Cossonay, cosa que dona els 66 municipis actuals.

## Municipis

* Aclens
* Allaman
* Apples
* Aubonne
* Ballens
* Berolle
* Bière
* Bougy-Villars
* Bremblens
* Buchillon
* Bussy-Chardonney
* Chavannes-le-Veyron
* Chevilly
* Chigny
* Clarmont
* Colombier
* Cossonay
* Cottens
* Cuarnens
* Denens
* Denges
* Dizy
* Eclépens
* Echandens
* Echichens
* Etoy
* Féchy
* Ferreyres
* Gimel
* Gollion
* Grancy
* La Chaux (Cossonay)
* La Sarraz
* L'Isle (Vaud)
* Lavigny
* Lonay
* Lully
* Lussy-sur-Morges
* Mauraz
* Moiry
* Mollens (VD)
* Monnaz
* Morges
* Mont-la-Ville
* Montherod
* Montricher
* Orny
* Pampigny
* Pizy
* Pompaples
* Préverenges
* Reverolle
* Romanel-sur-Morges
* Saint-Livres
* Saint-Oyens
* Saint-Prex
* Saint-Saphorin-sur-Morges
* Saubraz
* Senarclens
* Sévery
* Tolochenaz
* Vaux-sur-Morges
* Villars-sous-Yens
* Vufflens-le-Château
* Vullierens
* Yens
# Sauromalus

Sauromalus són un gènere de sauròpsids (rèptils) escatosos de la família dels iguànids. Habiten les regions desèrtiques del sud-oest nord-americà i els estats mexicans del nord. Hi ha cinc espècies. El seu nom ve de la paraula "tcaxxwal" (emprada pels shoshones) o "caxwal", d'origen cahuilla.

## Taxonomia

El gènere Sauromalus inclou cinc espècies:
* Sauromalus ater Duméril, 1856
* Sauromalus hispidus Stejneger, 1891
* Sauromalus klauberi Shaw, 1941
* Sauromalus slevini Van Denburgh, 1922
* Sauromalus varius Dickerson, 1919

## Referències

* ↑ The Reptile Database - Sauromalus
# Nueva Villa de las Torres

Nueva Villa de las Torres és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 433 | 426 | 412 | 393 |
# Accent

«Accent» té aquests significats:
* Accent prosòdic, prominència d'una síl·laba sobre les síl·labes adjacents en una seqüència fònica.
* Accent gràfic, signe diacrític
** Accent agut (´)
** Accent agut doble (˝)
** Accent greu (ˋ)
* Accent diacrític, és aquell que es posa per distingir, en la majoria de casos, parells de paraules que segons les regles d'accentuació no n'haurien de dur.
* Accent (sociolingüística)
* L'Accent, mitjà de comunicació català
# Donzèra

Donzèra (en francès Donzère) és un municipi del departament de la Droma (França), a la regió d'Alvèrnia-Roine-Alps.